open-index/open-wikipedia-markdown huggingface dataset:
אלכס רינס

**אלכס רינס נבארו** (בספרדית: **Álex Rins Navarro**; נולד ב-8 בדצמבר 1995) הוא רוכב מרוצים ספרדי המתחרה עבור קבוצת סוזוקי באליפות ה-MotoGP.

## קריירת מרוצים
רינס נולד בברצלונה והחל להתחרות במרוצים מקומיים. בשנת 2011 זכה באליפות ספרד בקטגוריית 125 סמ"ק. בשנת 2012 החל להתחרות באליפות ה-Moto3, כחלק מקבוצת Estrella Galicia. במרוץ השני של העונה השיג את הפול פוזישן הראשון בקריירה. חודש לאחר מכן השיג את הפודיום הראשון, כשסיים במקום השלישי את המרוץ בצרפת. עד לסיום העונה צבר נקודות במרבית המרוצים. בסיומה דורג במקום העשירי ונבחר לרוקי העונה. עונתו השנייה בקבוצה היוותה את עונת הפריצה עבורו. הוא ניצח שישה מרוצים והגיע ב-14 מרוצים (מתוך 17) לפודיום. את העונה סיים במקום השני בפער של 12 נקודות ממאבריק ויניאלס, שזכה בתואר. ב-2014, העונה השלישית והאחרונה בקטגוריה, ניצח 2 מרוצים ודורג במקום השלישי.

בשנת 2015 עבר להתחרות עם קבוצת Paginas Amarillas HP 40 בקטגוריית ה-Moto2. בסיום העונה דורג במקום השני אחרי יוהאן זרקו וזכה בתואר רוקי העונה. את עונת 2016 פתח בצורה טובה עם שני ניצחונות בחמשת המרוצים הראשונים, אך בהמשך חלה ירידה ביכולת. את העונה סיים במקום השלישי.

### MotoGP
לקראת עונת 2017 עבר להתחרות עבור קבוצת סוזוקי אקסאטר בקטגוריה הבכירה ושינה את מספר האופנוע מ-40 ל-42. באפריל שבר את מפרק כף היד בתאונה שאירעה במהלך ההכנות למרוץ בארצות הברית. כתוצאה מהפציעה החמיץ חודשיים של תחרויות, בהן נעדר מחמישה מרוצים. את התוצאה הטובה בעונה קבע במרוץ סיום העונה בוולנסיה אותו סיים במקום הרביעי.

שיפורים באופנוע בשילוב עם העדר פציעות אפשרו לרינס לסיים 5 פעמים על הפודיום. אף על פי שנאלץ לפרוש בחמישה מרוצים בחלק הראשון של העונה, בסיומה דורג במקום החמישי עם 169 נקודות. בחודש מאי חתם על הארכת חוזה עם סוזוקי לשתי עונות נוספות. מגמת השיפור נמשכה גם בעונת 2019. בגרנד פרי ארצות הברית השיג את הניצחון הראשון בקטגוריה לאחר קרב צמוד עם ולנטינו רוסי. בהמשך העונה השיג ניצחון נוסף בגרנד פרי בריטניה.

## מרוצים
תוצאות המופיעות ב**כתב מודגש** מצביעות על זינוק מפול פוזישן. תוצאות המופיעות ב*כתב נטוי* מצביעות על קביעת זמן ההקפה המהירה

## קישורים חיצוניים

* 

## הערות שוליים

קטגוריה:רוכבי אופנועי מרוץ ספרדים
קטגוריה:ספרדים שנולדו ב-1995
ליאן בסט

**ליאן בסט** (באנגלית: **Leanne Best**; נולדה ב-15 ביוני 1980) היא שחקנית אנגלייה.

## ביוגרפיה
בסט נולדה בליברפול ולמדה משחק במכון לאומניות הבמה של ליברפול. היא גרה בדרום מערב לונדון.

בסט ידועה מתפקידיה בדמות ג'יין קובדן בסדרה "רחובות המרטש" של ה-BBC, סיליה דונלי בסדרה "רצח בדם קר", ובתפקיד "האישה בשחור" בסרט משנת 2014 "האישה בשחור: מלאך המוות". בין השנים 2004 ל-2014 שיחקה בסט בתפקידים רבים בסדרות טלוויזיה בריטיות כגון "חדר מיון", "רופאים", "שטלנד", "תחבולות חדשות", "שחיתות" ובתפקיד טרזה פנצ'רץ' בסדרה "Home Fires". ב-2015 הופיעה בסט בדמות מין סאקול בסיקוול "מלחמת הכוכבים - פרק 7: הכוח מתעורר".

ב-2016 שיחקה בסט בסדרה הקומית של ITV "רגליים קרות" בתפקיד טינה ריינולדס. היא המשיכה לגלם את הדמות של טינה גם בעונה השביעית של הסדרה.

ב-2017 החלה לצלם סרט קצר בשם "Cotton Wool" שיוצג בפסטיבלים ב-2018.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטיות שנולדו ב-1980
קטגוריה:בריטים שנולדו ב-1980
שירי מולדת ג'

"**שירי מולדת ג**'" הוא אלבום הסולו ה-12 של הזמרת הישראלית עפרה חזה. האלבום יצא לאור בשנת 1987, כחלק מסדרה בת שלושה אלבומים הנקראת "שירי מולדת". הראשון מביניהם, "שירי מולדת", יצא לאור בשנת 1983, והשני בסדרה "שירי מולדת ב'", יצא בשנת 1985.

האלבום מכיל בתוכו שלל שירים הקשורים לישראל, והוא יצא תחת חסותה של חברת התקליטים הד ארצי, בדומה לשניים האחרים.

## רקע והפקה
בשנת 1987, במהלך שהותה של עפרה בלונדון לצורך הקלטת אלבום בינלאומי החליטה להוציא את האלבום השלישי בסדרה של "שירי מולדת" עם הלחנת השיר "בלילה" של רחל המשוררת. להבדיל משני התקליטים הראשונים, שעובדו על ידי שם טוב לוי, "שירי מולדת ג'" עובד על ידי בני נגרי שעיבד גם את האלבום "שירי תימן" שלוש שנים קודם לכן.

האלבום מכיל בין היתר את השיר "החליל" שהוקלט מהתוכנית "זמרת הארץ" בהנחיית אהוד מנור והושר כדואט עם יהודית רביץ בעיבודו של רפי קדישזון. האלבום הוקדש לציון ארבעים שנות עצמאות ישראל.

"שירי מולדת ג'" היה האלבום הישראלי האחרון של עפרה בשנות השמונים וכן האחרון שיצא בחברת התקליטים שהכי מזוהה עם חזה, "הד ארצי".
לאחר מספר הופעות במופע "פסטיגל", שהתקיים מספר חודשים לאחר צאת האלבום, הקריירה שלה התמקדה באירופה ורק ב-1994 שבה להקליט בעברית את האלבום "כל הנשמה".

בצלאל אלוני נתבע על ידי רלף הלינגר, בעל זכויות הקלטת הכרזת העצמאות הפותחת את האלבום, שהשתמש בהקלטה ללא ידיעתו.

פרט מסקרן באלבום היה המשך התנסותה של חזה בהלחנה, קו הממשיך את האלבום "ימים נשברים". הפעם היא התנסה בהלחנת שירה של רחל המשוררת, "בלילה". עוד ב"שירי מולדת א" שרה חזה את "זמר נוגה", ואף הקדישה לה ב-1995 תוכנית שבה הקריאה משיריה, וביניהם את "בלילה". ולימים הקלטה זו, לצד שירים נוספים שהוקראו באותה תוכנית רדיו, שולבה בשיר "The Poem" באלבום הרמיקסים "Forever".

בשנת 2024, בעת ביקור בבית הנשיא, העניק בצלאל אלוני לנשיא יצחק הרצוג את האלבום עליו חתומה עפרה חזה בעצמה וייעדה אותו בשעתו לאביו, חיים הרצוג, בעת שהוא עצמו כיהן כנשיא המדינה.

האלבום זכה למעמד זהב על סך מכירות של 20,000 עותקים. בשנת 1998 יצא האלבום לראשונה בפורמט CD, הפעם לרגל חגיגות החמישים למדינת ישראל.

## רשימת רצועות

הוקלט באולפני "טריטון", "קולינור" ו"סיגמא"

טכנאי הקלטה ומיקס ראשי: גיא יפה

טכני הקלטה נוספים: יהודה זייתון, קובי אשל, דורון היבשר

## קישורים חיצוניים

*שירי מולדת ג', באתר Discogs
*"החליל" בביצוע עפרה חזה ויהודית רביץ, מתוך התכנית "זמרת הארץ", 1986, באתר יוטיוב

## הערות שוליים

קטגוריה:אלבומי עפרה חזה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הד ארצי
מזראטי מיסטרל

**מזראטי מיסטרל** (באיטלקית: **Maserati Mistral**) היא מכונית ספורט, 2 מושבים, בתצורות קופה וספיידר מתוצרת יצרנית הרכב האיטלקית **[[מזראטי]]** אשר יוצרה בין השנים 1963–1970.

## תצורות "מזראטי מיסטרל"
* 2 דלתות קופה (יוצרו 825 יחידות)
* 2 דלתות ספיידר (יוצרו 125 יחידות)
## דגמי "מזראטי מיסטרל"

* 3.5 ליטר
* 3.7 ליטר
* 4.0 ליטר

## "מזראטי מיסטרל"
* 2 דלתות
* 2 מושבים
* הנעה אחורית
* תאוצה 0–100 קמ"ש היא 7.2 שניות (מנוע 4014 סמ"ק)
* מחיר היחידה (דגם קופה) בשנת 1963 עמד על 6,000,000 לירה איטלקית
## תמונות

קובץ:Maserati Mistral Spyder at 100 Years Maserati show at Autoworld Brussels 2014.JPG | "מזראטי מיסטרל" ספיידר
קובץ:1965 Maserati Mistral Spyder - dash (4637041629).jpg | "מזראטי מיסטרל" ספיידר שנת 1965 – מבט לתא הנהג
קובץ:Maserati (4890003196).jpg | "מזראטי מיסטרל" – מבט לתא הנהג
קובץ:Maserati BW 2016-04-30 13-49-16.jpg | "מזראטי מיסטרל"
קובץ:Maserati Mistral Spider (8505354252).jpg | "מזראטי מיסטרל" ספיידר
קובץ:Maserati Mistral 1969 Spyder RSideRear CECF 9April2011 (14414230690).jpg | "מזראטי מיסטרל" ספיידר שנת 1969


קובץ:Maserati Mistral coupé Blaye 2017.jpg | "מזראטי מיסטרל"
קובץ:1965 Maserati Mistral (16050736194).jpg | "מזראטי מיסטרל", שנת 1965
קובץ:Maserati Mistral (4353560625).jpg | "מזראטי מיסטרל"
קובץ:Maserati Mistral.jpg | "מזראטי מיסטרל"
קובץ:Maserati Mistral (3101058721).jpg | "מזראטי מיסטרל"


## ראו גם
* מזראטי 3200GT
* מזראטי 3500GT
* מזראטי אינדי
* מזראטי מקסיקו
* מזראטי קריף

## קישורים חיצוניים

* 
* 
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1963
מיסטרל
קטגוריה:כלי רכב איטלקיים
מזראטי סוג 26

**מזראטי סוג 26** (באיטלקית: **Maserati Tipo 26**) היא מכונית מרוץ מתוצרת יצרנית הרכב האיטלקית **[[מזראטי]]** אשר יוצרה בין השנים  1926–1932. הדגם יוצר כדי להשתתף במרוצי הגרנד פרי למכוניות.

סך הכול יוצרו 11 יחידות.
## היסטוריה
,

האחים מזראטי ייצרו מכונית מרוץ לחברת מכוניות המרוצים האיטלקית שפעלה דאז, דיאטו . ב-1926, דיאטו הודיעה שהיא מפסיקה לייצר מכוניות מרוץ. הפסקת ייצור מכוניות המירוץ של דיאטו הובילה לייצור מכונית המזראטי הראשונה שהייתה מדגם "מזראטי סוג 26".

## "מזראטי סוג 26"

* בגוף הדגם הורכבו שני מושבים מאלומיניום, מסגרת מורכבת משני חברי צד עם "crossbars" (הצלבה) בחלקי פלדה (יוצר על ידי מהנדס הרכב "Medardo Fantuzzi" 
* מנוע קדמי
* מאייד כפול
* הנעה אחורית
* בלמי תוף כוללים פיקוד הידראולי
* מתלים - "Leaf spring"  כולל בולם זעזועים

## תמונות

קובץ:Dreyfus-3.jpg |  "מזראטי סוג 26" 
קובץ:Maserati Tipo 26 engine.jpg | מנוע "מזראטי סוג 26" 
קובץ:1928-05-06 Targa Florio Maserati 26 Fagioli.jpg |  "מזראטי סוג 26" 
קובץ:René Dreyfus Nîmes.jpg |  "מזראטי סוג 26" 
קובץ:1931 Maserati Tipo 26M.jpg |  "מזראטי סוג 26", שנת 1931 
קובץ:Gaisbergrennen 2013 072.JPG |  "מזראטי סוג 26" 
קובץ:Gaisbergrennen 2013 076.JPG |  "מזראטי סוג 26" 
קובץ:Gaisbergrennen 2013 088.JPG |  "מזראטי סוג 26" 


## ראו גם
* מזראטי
## לקריאה נוספת
* "מזראטי סוג 26" - תמונות&tbm=isch&source=iu&ictx=1&fir=22-0wVT_DNg2iM%253A%252C1UTiegcfBlE3cM%252C_&usg=__mj-Pdqu4BaHjArUiFBeo4ULiOfw%3D&sa=X&ved=0ahUKEwjmnru21rvaAhWEYlAKHRAYDCsQ9QEIMTAF#imgrc=22-0wVT_DNg2iM:)

## קישורים חיצוניים

* אתר הבית של מזראטי
* 
* 
* 

## הערות שוליים

קטגוריה:מכוניות מרוץ
קטגוריה:דגמי מכוניות שהושקו ב-1926
26
קטגוריה:כלי רכב איטלקיים
יוז'ף גראשי

**יוז'ף גראשי** (בהונגרית: **Grassy József**; 31 בדצמבר 1894, וינוהרדיב, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה גנרל הונגרי אשר שירת בצבא ממלכת הונגריה ובוואפן אס אס, ממפקדי הטבח בדרום באצ'קה ב-1942. אחרי מלחמת העולם השנייה גראשי נשפט, הורשע והוצא להורג בתלייה בגין פשעי המלחמה.

## קורות חייו
### ראשית הקריירה
יוז'ף גראשי נולד בווינוהרדיב ובין 1908 ל-1912 למד במכללה הצבאית של חיל הרגלים האוסטר-הונגרי בשופרון. ב-1914 סיים את האקדמיה הצבאית "לודוויקה" בבודפשט והוצב בגדוד רגלים. הוא לחם במהלך מלחמת העולם הראשונה ועוטר בצלב הברזל דרגה שנייה. לאחר המלחמה השתלב בצבא ממלכת הונגריה וב-1941 הועלה לדרגת מייג'ור גנרל ומונה לסגן מפקד חיל האוויר ההונגרי. בהמשך מונה למפקד אוגדת הרגלים ה-15 של צבא הונגריה.

### הטבח בדרום באצ'קה

במהלך הטבח בדרום באצ'קה פיקד על אוגדה שחייליה ביצעו את הראצייה בנובי סאד. גראשי נצפה מפקד אישית על ביצוע הטבח ברחובות העיר. הטבח עורר הדים בהונגריה ובמדינות אירופיות והממשל הורה להפסיקו. גראשי הודח מהשירות הצבאי. לאחר שמיקלוש קאלאי התמנה לראש הממשלה הוחל בהליכים פליליים נגדו ובדצמבר 1943 הוא הורשע ונידון למוות. בינואר 1944 נמלט גראשי לווינה שבגרמניה הנאצית, ביקש וקיבל מקלט מדיני.

### שלהי הקריירה ואחריתו
גראשי הצטרף לוואפן אס אס ובמרץ 1944 הוצב בדיוויזיית פאנצר אס אס התשיעית. בנובמבר 1944, לאחר הפיכת צלב החץ בהונגריה מונה למפקד דיוויזיית ואפן גרנדיר אס אס ה-25 בדרגת גרוּפנפיהרר. ב-25 במרץ 1945 מונה למפקד דיוויזיית הוואפן גרנדיר אס אס ה-26. במאי 1945 נשבה גראשי על ידי צבא ארצות הברית. בינואר 1946 הוסגר ליוגוסלביה ובה הועמד לדין בעוון פשעי מלחמה. ב-5 בנובמבר 1946 הוצא יוז'ף גראשי להורג בז'אבאלי.

## קישורים חיצוניים
* יוז'ף גראשי - תמונה ממשפטו ביוגוסלביה

## הערות שוליים

קטגוריה:מעוטרי צלב הברזל
קטגוריה:אנשי צבא אוסטרו-הונגרים במלחמת העולם הראשונה
קטגוריה:הונגרים משתפי פעולה עם הנאצים שהוצאו להורג
קטגוריה:נאצים ועוזריהם בשואת יהודי יוגוסלביה
קטגוריה:משתתפים ברצח יהודי הונגריה
קטגוריה:אנשי אס אס
קטגוריה:אנשי צבא הונגרים במלחמת העולם השנייה
קטגוריה:גנרלים הונגרים
קטגוריה:הונגרים שנשבו במלחמת העולם השנייה
קטגוריה:הונגרים שנולדו ב-1894
קטגוריה:הונגרים שנפטרו ב-1946
אוקסנה יבלונסקיה

**אוקסנה יבלונסקיה** (באנגלית: **Oxana Yablonskaya**, ברוסית: **Оксана Михайловна Яблонская**; נולדה ב-6 בדצמבר 1938) היא פסנתרנית יהודיה סובייטית-אמריקאית-ישראלית.

## קורות חיים
נולדה במוסקבה בירת ברית המועצות למשפחה יהודית. בגיל שש החלה ללמוד בבית הספר המרכזי למוזיקה של מוסקבה (בית ספר לילדים מחוננים במוזיקה), שם למדה במשך עשר שנים אצל אניידה סומבטיאן . בגיל שש עשרה החלה את לימודיה בקונסרבטוריון של מוסקבה בהדרכת אלכסנדר גולדנווייזר  וסגנו דמיטרי בשקירוב.

ב-1965 סיימה את לימודי הדוקטורט שלה בקונסרבטוריון והצטרפה לפקולטה לפסנתר.
היא זכתה בפרסים ראשונים בתחרויות לונג-טיבו- קרספין ב-1963, בתחרות בריו דה ז'ניירו ב-1965 ובתחרות בטהובן בווינה ב-1969.

היא התפרסמה והופיעה ברחבי ברית המועצות בעיקר עם התזמורת הפילהרמונית של מוסקבה ותזמורת הבולשוי. השלטונות הסובייטים סירבו לתת לה לצאת לקונצרטים מחוץ לתחום ברית המועצות.

ב-1975 הגישה בקשה לקבלת ויזת הגירה לארצות הברית ונענתה בשלילה. היא פוטרה מעבודתה בקונסרבטוריון של מוסקבה, הוכנסה לרשימה שחורה ונאסר עליה להופיע בקונצרטים בברית המועצות.

היא חיכתה שנתיים לקבלת הוויזה. בתקופה זו הוגשה עצומה לשלטונות ברית המועצות בחתימת מנצחים, מוזיקאים, שחקנים, סופרים וסנטורים אמריקאים לתת לה להגר לארצות הברית; בין החותמים - אלי ויזל, ליאונרד ברנשטיין, יצחק בשביס-זינגר, קתרין הפבורן, שלי וינטרס, סטיבן סונדהיים ועוד. לאחר שקיבלה היתר, ב-1977 עברה לארצות הברית עם בנה, הצ'לן דמיטרי יבלונסקי.

היא לימדה במשך יותר מ-30 שנה בפקולטה לפסנתר בג'וליארד, הופיעה בקרנגי הול וברחבי העולם עם תזמורות מפורסמות, הקליטה תקליטורים רבים וקבלה פרסום עולמי.

ב-2006 זכתה במדליית איינשטיין להישגים יוצאי דופן באמנויות.

ב-9 בנובמבר 2014 עלתה לישראל עם בנה, והם קיבלו אזרחות ישראלית. לדבריה, עשתה זאת בגלל התגברות האנטישמיות בעולם.

יבלונסקיה מתגוררת ברמת גן, מלמדת באקדמיה למוסיקה ולמחול בירושלים, ומופיעה בישראל וברחבי העולם. היא מנגנת בשלישייה עם בנה דמיטרי ואשתו הכנרת ז'אנה גנדלמן.

## קישורים חיצוניים

* אוקסנה יבלונסקאיה באתר האקדמיה למוסיקה ולמחול בירושלים
* 
* פסנתרנית מפורסמת מתיישבת בישראל, באתר israel 21c 
* אלעד חיימוביץ', שלישייה מוזיקלית ממשפחה אחת, "ערים: רחובות", 12 בפברואר 2018


* Abigail Klein Leichman, Acclaimed pianist relocates to Israel, *ISRAEL21c*, April 8, 2015
* Avigayil Kadesh, Renowned pianist Oxana Yablonskaya moves to Israel, Israel Ministry of Foreign Affairs, April 29, 2015


## הערות שוליים

קטגוריה:פסנתרנים יהודים רוסים
קטגוריה:פסנתרניות רוסיות
קטגוריה:פסנתרניות יהודיות
קטגוריה:פסנתרנים יהודים אמריקאים
קטגוריה:פסנתרניות אמריקאיות
קטגוריה:פסנתרניות ישראליות
קטגוריה:מוזיקאיות יהודיות אמריקאיות
קטגוריה:סגל בית הספר ג'וליארד
קטגוריה:מורים למוזיקה באמריקה
קטגוריה:מהגרות מברית המועצות לארצות הברית
קטגוריה:יהודים שהיגרו מברית המועצות לארצות הברית
קטגוריה:עולות בשנות ה-2010
קטגוריה:ישראליות ילידות ברית המועצות
קטגוריה:ישראליות שנולדו ב-1938
קטגוריה:ישראלים שנולדו ב-1938
ג'וואן ג'ונסון

**ג'וואן ג'ונסון** (באנגלית: **JaJuan Johnson**, נולד ב-8 בפברואר 1989) הוא כדורסלן אמריקאי, המשחק בעמדות הפאוור פורוורד והסנטר בקבוצת באיירן מינכן.

## קריירת מועדונים
### ראשית הקריירה
ג'ונסון החל את דרכו בעונת 2007–2008 באוניברסיטת פרדו, שם שיחק תחת הדרכתו של המאמן מאט צייר. בעונתו הראשונה (בגיל 17) העמיד ממוצעים של 5.4 נקודות ו-3.1 ריבאונדים למשחק וסייע לקבוצתו להעפיל לטורניר NCAA, כאשר את המשחק בסיבוב הראשון נגד ביילור סיים עם 10 נקודות, 8 ריבאונדים ו-2 חסימות ב-20 דקות. במהלך העונות שלאחר מכן, המשיך ג'ונסון את יכולתו הטובה בקבוצה, שיפר את ממוצעיו באופן ניכר והוביל את מכללתו להישגים מרשימים, כשעל הדרך אסף לא מעט תוארי הצטיינות אישיים ונכנס לספר השיאים של המכללה.

### בוסטון סלטיקס
לאחר מספר שנים בהם שקל לעשות זאת, העמיד ג'ונסון את עצמו לבחירה בדראפט 2011 ונבחר במקום ה-23 בסיבוב הראשון על ידי ברוקלין נטס, אלא שבמסגרת טרייד - הועבר לידי בוסטון סלטיקס יחד עם מארס ברוקס. במהלך עונת 2011–2012 קיבל ג'ונסון זמן משחק מוגבל, ואף שהצטיין במספר משחקים מיעט לקבל דקות, בעקבות חוסר העקביות אותו גילה.

### ליגת הפיתוח של ה־NBA, הליגה האיטלקית והליגה הסינית
לאחר שלא מצא את מקומו ב־NBA, החל ג'ונסון לשחק בליגת הפיתוח וסיפק ממוצעים נאים. לקראת עונת 2013–2014 עבר לפיסטויה האיטלקית, לאחריה עבר לגואנגדונג מהליגה הסינית.

### בשיקטש
לקראת עונת 2014–2015, חתם ג'ונסון בבשיקטש מליגת העל הטורקית בכדורסל, ששיחקה באותה עונה גם במפעל היורוליג. את משחק הבכורה שלו ערך ג'ונסון ב-11 באוקטובר ובו הרשים עם 28 נקודות, 7 ריבאונדים וחסימה אחת. את עונת היורוליג סיים ג'ונסון עם ממוצעים נאים של 14.1 נקודות ו-5.8 ריבאונדים.

### קרסני אוטיבר וקאנטו
ב-31 ביוני 2015 חתם ג'ונסון בקרסני אוטיבר מליגת העל הרוסית. ב-26 בנובמבר חתם בקאנטו האיטלקית ובה שיחק עד לשנת 2017.

### דרושפאקה
ב-14 ביולי 2017 חתם ג'ונסון בקבוצת דרושפאקה מליגת העל הטורקית והיורוקאפ לשתי עונות. תחת המאמן הישראלי דייוויד בלאט, זכה ג'ונסון בעונת 2017–2018 - עונתו הראשונה במועדון עם קבוצתו באליפות היורוקאפ ונבחר לחמישייה השנייה של העונה במפעל. את העונה ביורוקאפ סיים עם ממוצעים של 13.9 נקודות, 6.3 ריבאונדים ו-0.3 חסימות למשחק.

## קישורים חיצוניים

* ברק חקלאי, פירוט והרכבה: על העונה של בלאט בדרושפאקה, ynet ספורט, 20.03.18

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בוסטון סלטיקס
קטגוריה:כדורסלני פורט ויין מאד אנטס
קטגוריה:כדורסלני קאנטון צ'ארג'
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני פיסטויה
קטגוריה:כדורסלני בשיקטש
קטגוריה:כדורסלני קאנטו
קטגוריה:כדורסלני דרושפאקה
קטגוריה:כדורסלני לוקומוטיב קובאן
קטגוריה:כדורסלני באיירן מינכן
קטגוריה:אינדיאנה: כדורסלנים
קטגוריה:אמריקאים שנולדו ב-1989
אנרגומאש בלגורוד

ממוזער|אצטדיון אנרגומאש, מראה מבפנים
**אנרגומאש בֶּלְגוֹרוֹד** (ברוסית: **Футбольный клуб «Энергомаш» Белгород**) היה מועדון כדורגל מקצועני מהעיר בלגורוד. נוסד בשנת 2014 ומאז עונת 2015/16, התמודד בליגת הכדורגל המקצוענית, השלישית בחשיבותה ברוסיה, עד לפירוקו ביוני 2018.

המועדון מומן על ידי מפעל "Belenergomash – BZEM", המתמחה בייצור צינורות ובניית מבני פלדה.

## היסטוריה
מועדון הכדורגל "אנרגומאש" נוסד ב-2014 לאחר פירוק קבוצת "סאליוט", במטרה להמשיך להעמיד נציגה עירונית בליגות הכדורגל הלאומיות.

באוגוסט 2014, המועדון זכה בגביע צ'רנוזמיה ולאחר מכן גם באליפות צ'רנוזמיה. ב-26 במאי 2015 הקבוצה קיבלה רישיון מהתאחדות הכדורגל להשתתף בעונת 2015/16 באליפות הליגה השנייה. באוקטובר 2015 למאמן הראשי של המועדון מונה ויקטור נובוצ'נקו

ב-18 ביוני 2018 המועדון פורק בשל קשיים כלכליים. חלק מהצות עבר לקבוצת סאליוט בלגורוד.

## הישגים לפי עונה

## תארים
* מחזיקת גביע צ'רנוזמיה: 2014
* אלופת צ'רנוזמיה: 2014

## קישורים חיצוניים
* 

* 

## הערות שוליים

קטגוריה:קבוצות כדורגל רוסיות שהתפרקו
קטגוריה:קבוצות כדורגל שהוקמו ב-2014
קטגוריה:בלגורוד
סולימאן אוחנה

רבי **סולֵימַאן אוחנה** (נפטר ב-שע"ח, 1618) היה מקובל שנמנה עם גורי האר"י. נחשב לשני במעלה אחרי רבי חיים ויטאל.

## חייו
נולד בעיר פאס שבמרוקו, עלה לארץ לישראל בצעירותו, והתיישב בעיר צפת.

היה גם סופר סת"ם והיה ידוע במומחיותו הרבה, כפי שמעיד החיד"א שהיו ברשותו תפילין שכתב רבי סולימאן. לפי עדות מתקופה מאוחרת, המנהג בצפת היה, שהיו מוציאים שני ספרי תורה שלוש פעמים בשנה: בראש השנה, ביום הכיפורים ובחג השבועות, ספר תורה אחד של רבי יצחק אבוהב והשני למפטיר של רבי סולימאן אוחנה. ספר התורה מצוי כיום בבית הכנסת אבוהב בצפת.

## כתביו
*על משניות מודפסות שהיו ברשותו כתב הגהות על נוסח המשנה והגהות והערות על פירוש המשנה לרמב"ם ופירוש הרע"ב. ההגהות והפירושים מצוטטים בפירוש מלאכת שלמה לר' שלמה עדני.
*הגיה את מדרשי ההלכה מכילתא, ספרא וספרי. הם מצוטטים בפירושיו של רבי דוד פארדו ובפירוש "שבות יהודה" למכילתא של רבי יהודה נג'אר שראה ההגהות בכתב יד ונדפס בליוורנו שנת תקס"א. ההגהות והביאורים שלו (מיוחסים ל"חכם קדמון ספרדי") נדפסו בסוף מהדורת וילנא לספרי. ההגהות על המכילתא נדפסו גם הם מגנזי הגר"א בווילנא, תר"ד. ושוב על ידי ר' שלמה אהרן ורטהיימר באוצר מדרשים חלק א'.
*בספר נאדר בקודש איזמיר תצ"ח נדפס "נוסח ספר יצירה מוגה מפי הרב המופלא המקובל האלהי שולימאן ן' אוחנה".
*בספר הזוהר הנדפס בווילנא בשנת תרכ"ו עם הגהות הגר"א הובאו הגהותיו של רבי סלימאן בסופו.
*חיבר חיבורים נוספים בתורת הנגלה והנסתר שחלקם לא נמצאים כיום בידינו, אך חלקים מהם מצוטטים בספרי חבריו המקובלים בני דורו, כמו אצל רבי יוסף מטראני. מספר כתבי יד שלו קיימים בספריה הלאומית.

## שבחיו
רבי משה גאלנטי כתב עליו: "זהו החכם השלם החסיד הסופר המובהק כותב תפילין בכוונות אלהיות בקדושה זורח אורו במחניכם קדוש...
חכם החסיד ענוותן כהלל אין גומרין עליו את ההלל, סופר מהיר כותב תפילין בכוונות אלהיות, זה כמה שנים שיצאו מתחת ידו יותר מאלף זוגות של תפלין לארץ מרחקים".

רבי חיים אלפאנדארי כתב עליו בספר מגיד מראשית: "ידיד נפש בנן של קדושים סופר מהיר בתורת האלהים בתפלין דבדיקי בכל אתוותא
כתובים באצבע אלהים הרב האלהי מהר"ר סולימאן זלה"ה אשר כל רואיהם יכירום ויאמרו כי לאלהים קרובים והן בקדושיו לו יאמין".

בספר באר שבע כתב עליו: "הרב הגדול ראש המדברים בכל מקום דכל רז לא אנס מיניה".

רבי שלמה שלומיל כתב עליו: "מפורסם בישראל בחכמה וענוה יתירה ובחסידות מופלאה".
## לקריאה נוספת
*הקדמה לספר **בעלי ברית אברהם**, אהבת שלום תשמ"ב.
* מנחם כהנא, פירושים לספרי הגנוזים בכתובי-יד, ספר זיכרון להרב יצחק נסים, ירושלים תשמ"ה, ב, עמ’ קז-קיג.

## קישורים חיצוניים
* 
* 
* 
*  הגהותיו למכילתא בכתב ידו באתר הספרייה הלאומית

## הערות שוליים

קטגוריה:סופרי סת"ם
קטגוריה:עולים לארץ ישראל במאה ה-16
קטגוריה:פרשני המדרש
קטגוריה:פרשני המשנה
קטגוריה:צפת: רבנים
קטגוריה:מקובלים ארץ-ישראלים
קטגוריה:רבנים מרוקאים
קטגוריה:תלמידי האר"י
קטגוריה:אנשי עליות קדומות לארץ ישראל
קטגוריה:נפטרים ב-1618
תזמורת הנוער הלאומית לכלי נשיפה

**תזמורת הנוער הלאומית לכלי נשיפה** היא תזמורת כלי נשיפה של בני נוער בישראל שהוקמה כחלק מפעילות הקונסרבטוריונים שמקיים משרד החינוך. מנהל התזמורת אלכס פיאלקו שגם ניצח עליה בשנים 2019 - 2022

## ייסוד ופעילות התזמורת
התזמורת נוסדה באוגוסט 2012 כמסגרת חינוך מוזיקלי, ביוזמת הפיקוח על החינוך המוזיקלי שבמשרד החינוך, בראשות ד"ר יעל שי, בעת כהונתו של גדעון סער כשר החינוך. כנס הייסוד נערך בבית הארחה בנורדיה. מאז הקמתה הופיעה התזמורת ברחבי ישראל במספר אולמות, בהם אולם רקנאטי במוזיאון תל אביב לאמנות, אולם הנרי קראון בירושלים והיכל התרבות - יד לבנים כפר סבא. בקיץ 2015 הופיעה התזמורת בסן חוזה שבקליפורניה, במסגרת ועידת WASBE  העולמית, ובקיץ 2017 השתתפה התזמורת בפסטיבל בינלאומי בצ'ינגדאו שבסין.

התזמורת מונה כ-70 נגני כלי נשיפה (מעץ וממתכת) וכלי הקשה צעירים, תלמידי קונסרבטוריונים ומוסדות לחינוך מוזיקלי מרחבי ישראל, שנבחרו לנגן בתזמורת.

לצד התזמורת הייצוגית פועלת תזמורת עתודה המונה כ-50 נגנים צעירים המופיעים אף הם במסגרת ההופעות של התזמורת הבוגרת.

התזמורת מנגנת יצירות מהרפרטואר הסטנדרטי העולמי לתזמורות כלי נשיפה, עם דגש על יצירות מהמאה ה-20 והמאה ה-21. בנוסף מזמינה התזמורת יצירות מקוריות ממלחינים ישראלים.

התזמורת פועלת מטעם הפיקוח על החינוך המוזיקלי במשרד החינוך ותחת פיקוחו של מר בצלאל קופרווסר. מנהל התזמורת הוא אלכס פיאלקו.

על התזמורת הייצוגית ניצח מוטי מירון מיום היווסדה עד לשנת 2018. בשנים 2018–2021 ניצח על התזמורת הלאומית הבוגרת גל אלתרוביץ', ועל תזמורת העתודה ניצח יאיר משיח. החל משנת 2023, על התזמורת הלאומית הבוגרת מנצח רום שמיר ועל תזמורת העתודה מנצח אורי רייסנר.

בשנת 2021 נערך ערב הוקרה לנחמן יריב שגם ניצח על התזמורת הבוגרת.

## קישורים חיצוניים

קטגוריה:תזמורות ישראליות
קטגוריה:ישראל: ארגוני חינוך
קטגוריה:תזמורות נוער
מזראטי ביטורבו

**מזראטי ביטורבו** (באיטלקית: **Maserati Biturbo**) היא מכונית סלון, אשר יוצרה גם בתצורת קופה, ובתצורת ספיידר מתוצרת יצרנית הרכב האיטלקית **[[מזראטי]]** אשר יוצרה בין השנים 1981–1994.

דגם הספיידר יוצר באמצעות חברת עיצוב הרכב האיטלקית "Zagato" .

דגם ה"מזראטי ביטורבו" היה קרוי עקב מגדש הטורבו הכפול אשר הורכב בדגמי ה"מזראטי ביטורבו".

## "מזראטי ביטורבו"
* 4 דלתות - סלון (Maserati 4XX)
* 2 דלתות - קופה (Maserati 228), Maserati 222,
* 2 דלתות - ספיידר

## דגמי "מזראטי ביטורבו

* "Biturbo" (יוצר בין השנים 1981-1985)
* "Biturbo E" (יוצר בין השנים 1983-1985)
* "Biturbo S" (יוצר בין השנים 1983-1986)
* "Biturbo ES" (יוצר בין השנים 1984-1985)
* "Biturbo II" (יוצר בין השנים 1987-1985)
* "Biturbo S II" (יוצר בין השנים 1986-1985)
* "Biturbo E II" (יוצר בין השנים 1987-1985)
* "Biturbo ES II" (יוצר בין השנים 1985-1984)
* "Biturbo i" (יוצר בין השנים 1986-1990)
* "Biturbo Si" (יוצר בין השנים 1988-1986)
* "Biturbo Si Black" (יוצר בין השנים 1988-1986)
* "Biturbo iE" (יוצר בין השנים 1986-1987)
* "220" (יוצר בין השנים 1988-1990)
* "AM 471" (יוצר בין השנים 1988-1990)
* "2.24v" (יוצר בין השנים 1992-1988)
* "E" (יוצר בין השנים 1988-1990)
* "SE" (יוצר בין השנים 1990-1991)
* "SR" (יוצר בין השנים 1993-1991)
* "2.24v. II" (יוצר בין השנים 1991-1993)
* "4v" (יוצר בין השנים 1992-1994)
* "דגם מרוץ" (יוצר בין השנים 1990-1991)

## תמונות

קובץ:1986 Maserati Biturbo 420 (15310811759).jpg | "מזראטי ביטורבו", 4 דלתות שנת 1986 (דגם 420)
קובץ:Maserati 422-M1.jpg | "מזראטי ביטורבו", 4 דלתות
קובץ:Maserati Biturbo 420i Dashboard 20120405.jpg | "מזראטי ביטורבו" - מבט לתא הנהג (דגם 420i)
קובץ:Maserati Biturbo front 20080419.jpg| "מזראטי ביטורבו", 4 דלתות


קובץ:Maserati BiTurbo S.JPG | "מזראטי ביטורבו", 2 דלתות קופה
קובץ:Maserati Biturbo (Ste. Anne De Bellevue Veteran's Hospital '10).jpg | "מזראטי ביטורבו", 2 דלתות קופה
קובץ:Maserati Biturbo 222E (11211941113).jpg | "מזראטי ביטורבו", דגם 222E


קובץ:Maserati Biturbo Spyder reg 1989 2790 cc.JPG | "מזראטי ביטורבו", שנת 1989 - ספיידר
קובץ:1987 Maserati Biturbo Spyder interior.jpg | "מזראטי ביטורבו", שנת 1987, ספיידר - מבט לתא הנהג
קובץ:Maserati BiTurbo (10478520704).jpg | "מזראטי ביטורבו" - ספיידר
קובץ:Maserati Biturbo Spider.jpg | "מזראטי ביטורבו" - ספיידר


## ראו גם
* מזראטי 3200GT
* מזראטי 3500GT
* מזראטי מקסיקו
## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1981
ביטורבו
קטגוריה:כלי רכב איטלקיים
בשירים עבריים

"**בשירים עבריים**", אשר יצא מאוחר יותר בשם "**פרח הלילך**", הוא אלבומה השלישי של חוה אלברשטיין, שיצא לאור ב-1967.

## סקירה
השירים הבולטים מן האלבום הם "כנרת" (מוכר גם כ"שם הרי גולן") מאת רחל המשוררת, שירו של חיים גורי "פנס בודד", "מקהלה עליזה" של לאה נאור שהולחן על ידי נורית הירש, "פרח הלילך", שכתב אורי אסף וגם אותו הלחינה הירש ו"מכתב ל" שנכתב על ידי אורי אסף, שהיה מפקדו.

## רשימת השירים

## קישורים חיצוניים
* האלבום, באתר (דיסק סנטר)

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
שארל, דוכס ונדום

**שארל דה בורבון, דוכס ונדום** (בצרפתית: **Charles de Bourbon**; 2 ביוני 1489 - 25 במרץ 1537), היה נסיך צרפתי ומפקד בצבאו של פרנסואה הראשון, מלך צרפת, וסבו של אנרי הרביעי, מלך צרפת.

## ביוגרפיה
שארל נולד ב-2 ביוני 1489 בוונדום, לפרנסואה, רוזן ונדום ולמארי מלוקסמבורג, רוזנת ונדום, בתם של פייר השני, רוזן סן-פול ומרגריטה מסבויה, רוזנת סן-פול. בשנת 1495 הצטרף שארל לצבאו של לואי השנים עשר, מלך צרפת באיטליה, ובאותה שנה מת אביו ושארל ירש את תאריו. בשל נאמנותו למלך הועלה שארל למעמד דוכס, ולאחר נפילת פרנסואה הראשון, מלך צרפת בשבי, בקרב פאביה, מונה שארל לראש המועצה.

מותם של בני דודיו שארל הרביעי, דוכס אלנסון (1525) ושארל השלישי, דוכס בורבון (1527), הפכו אותו לרביעי בסדר הירושה של כס המלוכה, ממש לאחר בני המלך. אשתו, אחותו של דוכס אלנסון האחרון, הייתה אמורה לרשת את נחלות אחיה, אולם פרנסואה הראשון הרשה לאחותו, מרגריט מאנגולם, אשת הדוכס המנוח, לשמור עליהם, אף שלא היו להם ילדים. שארל גם היה היורש לדוכסות בורבון, אולם היא הועברה לידי הכתר, בשל בגידתו של שארל השלישי, דוכס בורבון, אולם לאחר מותו הפך שארל לראש בית בורבון.

בנו אנטואן התחתן עם ז'אן ד'אלברה, מלכת נאווארה, בתה של מרגריט מאנגולם, שירשה את דוכסות אלנסון, ובנם עלה לשלטון כאנרי הרביעי, מלך צרפת. בניו אנטואן ולואי, נסיך קונדה, הפכו למנהיגים צבאיים במהלך מלחמות הדת בצרפת. שארל מת באמיין ב-25 במרץ 1537, ובנו אנטואן דה בורבון ירש את תאריו.

## משפחתו
ב-18 במאי 1513 התחתן שארל עם פרנסואז ד'אלנסון, בתם של רנה, דוכס אלנסון ומרגרט מלורן, ממנה נולדו לו 13 ילדים:
* לואי דה בורבון (1514–1516)
* מרי דה בורבון (1515–1538)
* מרגריט דה בורבון (1516–1589), התחתנה עם פרנסואה הראשון, דוכס נבר
* אנטואן דה בורבון, דוכס ונדום (1518–1562)
* פרנסואה דה בורבון, רוזן אנחיין (1519–1546)
* מדלן דה בורבון (1521–1561)
* לואי דה בורבון (1522–1525)
* שארל הראשון, קרדינל דה בורבון (1523–1590)
* קתרין דה בורבון (1525–1594)
* רנה דה בורבון (1527–1583)
* ז'אן דה בורבון, רוזן של סואסון ואנחיין (1528–1557)
* לואי הראשון דה בורבון, נסיך דה קונדה (1530–1569)
* לאונור דה בורבון (1532–1611)

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידי 1489
קטגוריה:נפטרים ב-1537
אלכסנדר השמיני

**אלכסנדר השמיני** (בלטינית: **Alexander VIII**; 22 באפריל 1610 – 1 בפברואר 1691; נולד בשם **פייטרו ויטו אוטובוני**, Pietro Vito Ottoboni) היה אפיפיור מ-6 באוקטובר 1689 ועד מותו. אפיפיורותו הקצרה הייתה נגועה בנפוטיזם (חלוקת משרות ונחלות לבני משפחתו) והתנהלות כלכלית שגויה שהובילה את קופת הכס הקדוש כמעט להתרוששות. זהו האפיפיור האחרון שנשא בשם האפיפיורי "אלכסנדר".

## קורות חייו עד התמנותו לאפיפיור
נולד בוונציה כבן התשיעי למשפחת אצולה. אביו, מרקו אוטובוני, כיהן כקונסליירי (סגן הדוג'ה) של הרפובליקה של ונציה. ב-1627 קיבל תואר דוקטור במשפט קאנוני ומשפט אזרחי מאוניברסיטת פדובה. לאחר מכן עבר לרומא ונכנס למינהל מדינת האפיפיור. במסגרת זו כיהן כמושל הערים טרני, צ'יטה די קאסטלו וספולטו וכדיין בבית הדין העליון לערעורים (בית הדין הקדוש של רוטה רומאנה - *Tribunal Apostolicum Rotae Romanae*).

ב-1652 מונה לקרדינל על ידי האפיפיור אינוקנטיוס העשירי, לפי בקשת ממשלת הרפובליקה של ונציה. ב-1654 מונה לבישוף ברשה. ב-1677 מונה לקרדינל-הכומר של כנסיית סנטה מריה אין טרסטוורה ברומא. ב-1687 מונה לבישוף הדיוקסיה של פורטו סנטה רופינה (Porto-Santa Rufina) השוכנת מערבית-צפון-מערבית לרומא.

## בחירתו ואפיפיוריותו
עם מותו של האפיפיור אינוקנטיוס האחד עשר ב-23 באוגוסט 1689 התכנסה קונקלווה לבחירת יורש. הקונקלווה התכנסה על רקע מתיחות בין מדינת האפיפיור לבין צרפת, שדרשה זכויות יתר למלך צרפת. הקרדינל פרנצ'סקו מריה דה מדיצ'י הציע את שמו של הקרדינל גרגוריו בארבאריגו, אף שידע שאין לו סיכוי להיבחר, רק על מנת לבדוק כיצד יתקבל מועמד ונציאני (בארבאריגו לא נבחר בקונקלווה הבאה, שהתכנסה לאחר מותו של אלכסנדר, עקב הטיעון שלא ניתן לבחור שני אפיפיורים ונציאנים בזה אחר זה). לאחר שהבין דה מדיצ'י שאפיפיור ונציאני יהיה מקובל, הציע את שמו של אוטובוני, שקיבל באופן מפתיע אף את הסכמת שגריר צרפת, אף שהוצע על ידי הסיעות היריבות. ב-6 באוקטובר נבחר אוטובוני כאפיפיור ונטל לעצמו את השם אלכסנדר לכבודו של הקרדינל פלאביו קיגי, אחיינו של האפיפיור אלכסנדר השביעי, שסייע לבחירתו.

לפי אמרה ידועה טען האפיפיור שעקב גילו המופלג (79), זמנו אוזל ועל כן עשה במהרה על מנת להעשיר את משפחתו ככל הניתן בזמן הקצר שנותר לו. את שורות הקוריה הרומאית מילא באחייניו ובני-אחייניו, שמילאו משרות שונות, שמשכורת נכבדה בצידן, מקופת הכס הקדוש המתדלדלת. בין היתר מינה לקרדינל את בן-אחיינו, פייטרו אוטובוני, בהיותו בן 21 בלבד.

במישור המדיני, הביאה אפיפיורותו הקצרה לרגיעה ביחסי הכס הקדוש עם צרפת וכמחווה של רצון טוב השיב לואי הארבעה עשר, מלך צרפת את אביניון לנחלת מדינת האפיפיור. כבן ונציה סייע במימון מלחמתה של הרפובליקה עם האימפריה העות'מאנית, דבר שהכביד עוד על האוצר. לאור טענות נתיני מדינת האפיפיור על קשיי הקיום, הוריד האפיפיור את נטל המס, דבר שהוביל את קופת הכס הקדוש להתרוששות.

עם מותו נקבר בבזיליקת פטרוס הקדוש. מצבת הקבר שלו הוזמנה על ידי בן-אחיינו, פטרון האמנות פייטרו אוטובוני.

## קישורים חיצוניים

* "כתר משולש", על האפיפיור אלכסנדר השמיני
* תפקידים
* ערך באנציקלופדיה הקתולית
* 
* 

## הערות שוליים

קטגוריה:אפיפיורים מהרפובליקה של ונציה
קטגוריה:אישים הקבורים בבזיליקת פטרוס הקדוש
קטגוריה:אפיפיורים במאה ה-17
קטגוריה:ילידי 1610
קטגוריה:נפטרים ב-1691
פרנסואז ד'אלנסון

**פרנסואז ד'אלנסון** (בצרפתית: **Françoise d'Alençon**; 1490 - 14 בספטמבר 1550), הייתה סבתו של אנרי הרביעי, מלך צרפת.

## ביוגרפיה
פרנסואז נולדה בשנת 1490, לרנה, דוכס אלנסון ולמרגריט מלורן, בתם של פרי השני, רוזן וודמון ויולנד, דוכסית אנז'ו. בשנת 1505 התחתנה פרנסואז עם פרנסואה השני, דוכס לונגוויל, ממנו נולדו לה שני ילדים, וב-18 במאי 1513 התחתנה פרנסואז עם שארל, דוכס ונדום, ממנו נולדו לה 13 ילדים.

בשנת 1525 מת אחיה שארל הרביעי, דוכס אלנסון, ופרנסואז הייתה אמורה לרשת את נחלות אחיה, אולם פרנסואה הראשון, מלך צרפת הרשה לאחותו, מרגריט מאנגולם, אשת הדוכס המנוח, לשמור עליהם, אף שלא היו להם ילדים. בנה אנטואן התחתן עם ז'אן ד'אלברה, מלכת נאווארה, בתה של מרגריט מאנגולם, שירשה את דוכסות אלנסון, ובנם עלה לשלטון כאנרי הרביעי, מלך צרפת. בניה אנטואן ולואי, נסיך קונדה, הפכו למנהיגים צבאיים במהלך מלחמות הדת בצרפת. פרנסואז מתה באמיין ב-14 בספטמבר 1550, ובשנת 1589 הוכתר נכדה כאנרי הרביעי, מלך צרפת.

## משפחתה
בשנת 1505 התחתנה פרנסואז עם פרנסואה השני, דוכס לונגוויל, ממנו נולדו לה שני ילדים:
* רנה ד'אורליאן (1508–1515)
* ז'אק ד'אורליאן (1512–1515)

ב-18 במאי 1513 התחתנה פרנסואז עם שארל, דוכס ונדום, ממנו נולדו לה 13 ילדים:
* לואי דה בורבון (1514–1516)
* מרי דה בורבון (1515–1538)
* מרגריט דה בורבון (1516–1589), התחתנה עם פרנסואה הראשון, דוכס נבר
* אנטואן דה בורבון, דוכס ונדום (1518–1562)
* פרנסואה דה בורבון, רוזן אנחיין (1519–1546)
* מדלן דה בורבון (1521–1561)
* לואי דה בורבון (1522–1525)
* שארל הראשון, קרדינל דה בורבון (1523–1590)
* קתרין דה בורבון (1525–1594)
* רנה דה בורבון (1527–1583)
* ז'אן דה בורבון, רוזן של סואסון ואנחיין (1528–1557)
* לואי הראשון דה בורבון, נסיך דה קונדה (1530–1569)
* לאונור דה בורבון (1532–1611)

## אילן יוחסין

## קישורים חיצוניים
* פרנסואז ד'אלנסון

קטגוריה:בית בורבון
קטגוריה:ילידי 1490
קטגוריה:נפטרים ב-1550
אירטיש אומסק

**אירטיש אומסק** (ברוסית: **Футбольный клуб „Иртыш“ Омск**) הוא מועדון כדורגל מהעיר אומסק. נוסד ב-9 ביוני 1946 ומתמודד בליגה הרוסית השנייה.

הקבוצה מארחת את משחקיה באצטדיון גאולוג הממוקם בעיר טיומן.
## שמות הקבוצה

## היסטוריה
הקבוצה הוקמה בשנת 1946 בשם קריליה סובייטוב אומסק. שנה לאחר מכן קיבלה את חסות מפעל בראנוב המקומי ונקראה בשם "בולשביק". ב-1957 כונתה "הכוכב האדום" (ברוסית: Красная Звезда) וב-1958 קיבלה את שמה הנוכחי: אירטיש. בשנים 2006–2008 נקראה "אירטיש-1946", אך משנת 2009 שוב חזרה להיקרא אירטיש אומסק וזהו שם הקבוצה כיום.

הקבוצה התמודדה בליגה הסובייטית השנייה ובאליפות רוסיה הסובייטית בכדורגל והישג השיא שלה בתקופת ברית המועצות הוא הזכייה בגביע רוסיה הסובייטית בכדורגל בעונת 1981. לאחר התפרקות ברית המועצות הקבוצה העפילה לליגת המשנה הרוסית והישג השיא שלה היה ההגעה למקום השני בשנים 1992 ו-1993. מאז עונת 1999 (למעט עונת 2010) הקבוצה מתמודדת בליגת הכדורגל המקצוענית של רוסיה, השלישית בחשיבותה במערך הליגות ברוסיה.

את עונת 2018/2019 הקבוצה סיימה במקום השני, אך בעקבות כשלים בהתנהלותה של סחלין, התאחדות הכדורגל הרוסית החליטה להוריד 3 נקודות מסחלין שבמקום הראשון, מה שאפשר לאירטיש לעקוף אותם ולהתייצב בראשות טבלת אליפות המזרח של ליגת הכדורגל המקצוענית ועשתה זאת שוב גם בעונה לאחר מכן והבטיחה העפלתה לליגת הכדורגל הלאומית של רוסיה בתום עונת 2019/2020. עם זאת עונה לאחר מכן ירדה שוב לליגה המקצוענית.

## אצטדיון הקבוצה
בתחילה אצטדיון דינמו בעיר אומסק היה לאצטדיון המרכזי, לימים נקרא אצטדיון קרסניה זבזדה עם קיבולת של 4,655 איש, שנפתח ב־12 במאי 1966 ושימש כאצטדיון הבית של אירטיש. בתחילה, היציעים תוכננו להכיל 18 אלף צופים. בתחילת שנות ה-90 הפך האצטדיון לחלק מ"מתחם הספורט קרסניה זבזדה" ובשנת 2002 החל שיפוץ ארוך באצטדיון. בשנים 2003–2004 הותקנו מושבי פלסטיק ביציע המערבי והמזרחי, ב־2006 פורק היציע הצפוני (שהכיל 8 אלף מושבים). מגרש האצטדיון שופץ בשנת 2008.

בשנת 2021 החלו עבודות הכנה לקראת בניית אצטדיון כדורגל חדש, במקום האצטדיון הישן שיכיל 15,000 מושבים.
### מתקן אימונים
מתקן האימונים של המועדון הוא אולם "קרסניה זבזדה", בה משחק המועדון בחורף ובמזג אוויר סגרירי. נבנה בשנים 2006-2007 כחלק משיפוץ רחב היקף של מתקני הספורט בעיר. מיועד גם לארח משחקי קטרגל, כדוריד ובדמינטון; בשטח במתחם יש גם מספר מגרשי דשא טבעיים ומלאכותי, שבהם מתאמנים לא רק שחקני המועדון, אלא גם תלמידי בית הספר לספורט.

## הישגים לפי עונה

## הישגים ותארים
* **[[ליגת הכדורגל הלאומית של רוסיה|הליגה הראשונה]]**
** סגנות (2): 1992, 1993
***[[ליגת הכדורגל המקצוענית של רוסיה|הליגה השנייה]], אזור מזרח**
** זכייה (4): 1996, 2009, 2018/2019, 2019/2020
** סגנות (1): 2014/15
* **[[גביע רוסיה הסובייטית בכדורגל|גביע רוסיה הסובייטית]]**
** זכייה (1): 1981
## קישורים חיצוניים

* 

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל סובייטיות
קטגוריה:סיביר: מועדוני ספורט
קטגוריה:קבוצות כדורגל שהוקמו ב-1946
קטגוריה:אומסק: ספורט
אנדרה בייצ'י-ז'ילינסקי

[שמאל|ממוזער|250px|גלעד הנצחה לאנדרה בייצ'י-ז'ילינסקי המוצב ב[בודפשט]]
**אנדרה בייצ'י-ז'ילינסקי** (בהונגרית: **Bajcsy-Zsilinszky Endre**; 6 ביוני 1886 – 24 בדצמבר 1944) היה פוליטיקאי וחבר פרלמנט הונגרי רב-השפעה, חבר מפלגת החוואים ועובדי האדמה של הונגריה, אשר נודע בהתנגדותו לגרמניה הנאצית ובפעילותו הציבורית להפסקת הטבח בדרום באצ'קה. בדצמבר 1944 הוצא להורג על ידי הגסטפו.

## קורות חייו
### ראשית חייו
אנדרה בייצ'י-ז'ילינסקי נולד בעיירה סרווש שבמחוז בקש במשפחה לותרנית ממוצא סלובקי שהיגרה מהעיר בקשצ'בה. ב-1904 החל בלימודי משפטים באוניברסיטה על שם "פרנץ יוזף" בקלוז'-נאפוקה. בהמשך, ב-1908 רכש דוקטורט במדע המדינה באוניברסיטת היידלברג. במהלך מלחמת העולם הראשונה לחם בצבא האוסטרו-הונגרי בקרבות החזית האיטלקית ובהמשך בקרבות החזית המזרחית.

### הקריירה הפוליטית
לאחר מלחמת העולם הראשונה התיישב בסגד והצטרף למפלגת האחדות בהנהגת גיולה גמבש וב-1922 נבחר מטעמה לפרלמנט. ב-1923 הקים ביחד עם גיולה גמבש את מפלגת העצמאות הלאומית של הונגריה. ב-1930 ייסד את המפלגה הלאומית-רדיקלית של הונגריה וב-1935 נבחר מטעמה לפרלמנט. ב-1938 התאחדה המפלגה הלאומית-רדיקלית עם מפלגת החוואים ועובדי האדמה של הונגריה. הוא נודע בהתנגדותו לתפישת מרחב המחיה של הנאציזם. לאחר פרוץ מלחמת העולם השנייה התנגד בייצ'י-ז'ילינסקי להצטרפות כוחות צבא הונגריים לקרבות החזית המזרחית.

### הטבח בדרום באצ'קה ואחריתו
בינואר 1942 ביצע הצבא ההונגרי את הטבח בדרום באצ'קה. משנודעו האירועים לבייצ'י-ז'ילינסקי, הוא הוביל גל מחאות מול הממשל ותבע להעמיד לדין את הקצינים האחראים לטבח. בעקבות המחאות הורה הממשל ההונגרי להפסיק את הפעילות בבאצ'קה. במרץ 1944, לאחר כיבוש הונגריה על ידי גרמניה הנאצית במסגרת מבצע מרגרטה, נעצר בייצ'י-ז'ילינסקי על ידי הגסטפו. ב-11 באוקטובר 1944 שוחרר ממעצרו, ולאחר הפיכת צלב החץ בהונגריה ירד למחתרת. בראשית נובמבר 1944 הוא נלכד ונעצר. ב-24 בדצמבר 1944 הוא הוצא להורג בתלייה על ידי הגסטפו במתקן כליאה בכפר שופרונקהידה. ב-27 במאי 1945 הובא לקבורה בהלוויה ממלכתית בכפר טרפה שבמחוז סבולץ'-סטמאר-ברג.

## קישורים חיצוניים

* 

## הערות שוליים

קטגוריה:שואת יהודי יוגוסלביה
קטגוריה:אישים שהוצאו להורג בהונגריה
קטגוריה:מתנגדים לנאצים שהוצאו להורג
קטגוריה:פובליציסטים
קטגוריה:ממלכת הונגריה (1920–1946): פוליטיקאים
קטגוריה:הונגרים שנולדו ב-1886
קטגוריה:הונגרים שנפטרו ב-1944
שארל הרביעי, דוכס אלנסון

**שארל הרביעי, דוכס אלנסון** (בצרפתית: **Charles IV  d'Alençon**; 2 בספטמבר 1490 - 11 באפריל 1525), היה דוכס אלנסון בין השנים 1492–1525, וגיסו של פרנסואה הראשון, מלך צרפת.

## ביוגרפיה
שארל נולד ב-2 בספטמבר 1489 באלנסון, לרנה, דוכס אלנסון ולמרגריט מלורן, בתם של פרי השני, רוזן וודמון ויולנד, דוכסית אנז'ו. בשנת 1492 מת אביו, ושארל קיבל את התארים דוכס אלנסון, רוזן פרש, ארמניאק, פזנסאק, רודז, פזנסגו, איל'ס ז'ורדן, ופרדיאק.

בשנת 1509 התחתן שארל עם מרגריט מאנגולם, אחותו של פרנסואה, דוכס ולואה, אשר בשנת 1515 הפך למלך צרפת, אולם לא היו להם ילדים. לאחר שגיסו עלה לשלטון מונה שארל כמושל נורמנדי, ותחת פיקודו של גיסו הוא לחם בקרב מריניאנו, ובשנת 1521 בשמפאן בבלימת צבאות האימפריה הרומית הקדושה. בשנת 1525 הוא לחם יחד עם פרנסואה המסע לאיטליה, ולאחר התבוסה בקרב פאביה נסוג עם שרידי הצבא לצרפת. שארל נתפס כשעיר לעזאזל על התבוסה, וב-11 באפריל אותה שנה הוא מת בליון.

לאחר מותו הייתה אמורה אחותו פרנסואז ד'אלנסון לרשת את נחלותיו, אולם פרנסואה הראשון, מלך צרפת הרשה לאחותו, מרגריט מאנגולם, אלמנתו של שארל, לשמור עליהם, אף שלא היו להם ילדים.

## אילן יוחסין

## קישורים חיצוניים
* שארל הרביעי, דוכס אלנסון

קטגוריה:בית ולואה
קטגוריה:ילידי 1489
קטגוריה:נפטרים ב-1525
ותודיענו

"**ותודיענו**" היא קטע תפילה הנוסף בתפילת ערבית של יום טוב שחל במוצאי שבת, המשמש כהבדלה, במקום "אתה חוננתנו" הנאמר במוצאי שבת רגיל.

בדומה ל"אתה חוננתנו", גם "ותודיענו" נאמר בברכה הרביעית שבתפילת שמונה עשרה, שהיא במקרה זה קדושת היום ("אתה בחרתנו").

## מקור הנוסח
נוסח זה נזכר בתלמוד במסכת ברכות, שם מובא שהוא נתקן על ידי רב ושמואל בבבל. הנוסח המופיע בתלמוד הוא:

במהלך הדורות נעשו מעט שינויים בנוסח.

יש משערים שהתוספת בסיום "הבדלת וקדשת את עמך ישראל בקדושתך", השתרבבה לנוסח התלמוד מתוך הנוסח שנדפס בסידור, שכן התוספות ציינו נוסח זה כתוספת נהוגה, שאינה נמצאת בנוסח התלמוד שלהם.

בנוסח אשכנז ונוסח ספרד נוסף לנוסח ותודיענו גם: . תוספת זו היא מאוחרת, שכן נוסח זה לא נמצא בתלמוד, ובראשונים, כדגומת המשנה תורה, סדר רב עמרם גאון, וכן בסידורים כתבי יד ובנוסחי התפילה של שאר עדות ישראל. התוספת נעשתה על מנת שנוסח "ותודיענו" יכיל את כל ה"הבדלות" המצויות בנוסח הרגיל למוצאי שבת (בין קודש לחול, בין אור לחושך וכו').

## ראו גם
* יקנה"ז

## הערות שוליים

קטגוריה:תפילות ביהדות
קטגוריה:מוצאי שבת
קטגוריה:יום טוב הסמוך לשבת
משל הזרע הגדל

ממוזער|ישו בשדה החיטה, פרנק דיקסי
**משל הזרע הגדל ** (נקרא גם ה*זרע גדל בסתר*) הוא אחד ממשלי ישו המופיע רק בבשורת מרקוס ד' 26-27. זה הוא משל על גידולה של מלכות אלוהים. משל זה מלווה את משל הזורע ואת משל המנורה מתחת לאיפה, ומקדים את משל גרגרי חרדל.

## סיפור המשל
[ממוזער|הזורע, כפי שצויר על ידי ''הורטוס דליקיארום'' מהאוסף של הרלד מלנדסברג במנזר הוהנבורג  ב[אלזס (המאה ה-12).]]

### סיפור המשל הוא כדלקמן

ישו דימה את מלכות האלוהים כמו זרע שנזרע באדמה, הוא הולך לישון ולאחר יום ולילה מגלה את נביטת הזרע, כל זאת מבלי שהוא מעורב בכך אישית. כל הגידולים שמגדל איכר הם כך, אינם תלויים בזורע, האדמה (הנמשל הוא אלוהים) מצמיחה את הגידולים, ותפקידו של האיכר לקצור או לאסוף את היבולים בזמן המתאים, לאחר שהיבולים גדלו והם בשלים.

## פרשנות
ניתן לראות משל זה כקשור למשל הזורע, אם כי הוא לא מופיע מיד אחריו. הסופר ג'ורג' נייט האדוונטיסטי מעלה כי הוא משמש כמעין "תיקון הניתן לכל תלמיד מאמין בעת העתיקה או החדשה, שעלול לחוש מתוסכל ממידת המאמץ העקר שיש להשקיע באותם שומעי הבשורה שלא נענים למסר שעליו מדבר "משל הזורע". גם כאשר האיכר ישן, מלכות אלוהים עדיין צומחת. מקור הצמיחה באלוהים, לא באדם, והיא עוקבת אחר לוח זמנים משלה.

שאול השליח מתאר את התפתחותה של הכנסייה בקורינתוס באופן דומה:

: **אֲנִי נָטַעְתִּי וְאַפּוֹלוֹס הִשְׁקָה וְהָאֱלֹהִים הוּא הִצְמִיחַ׃** (1 קורינתיים ג' 6)

## לקריאה נוספת
[ממוזער|איור משותף למשל הזרע הגדל עם ה[משל המנורה תחת האיפה שקדם לו.]]

## קישורים חיצוניים

הברית החדשה
הבשורה על פי מרקוס

## הערות שוליים

קטגוריה:משלים בנצרות
קטגוריה:הברית החדשה
קורל סימנוביץ'

**קורל סימנוביץ'-רוברטו** (נולדה ב-9 בספטמבר 1991) היא מעצבת אופנה, דוגמנית ושחקנית ישראלית-אמריקאית.

## ביוגרפיה
סימנוביץ' נולדה בניו יורק שבארצות הברית, להורים ישראלים. אמה, לימור בהט, התמודדה ב־1984 בתחרות מלכת היופי. אביה, רוני סימנוביץ', היה כדורגלן ששיחק במכבי תל אביב ופרש לקריירת עסקים, לאחר שנפצע בגיל מוקדם. כשהייתה סימנוביץ' בת שלוש, חזרה משפחתה לגור בישראל והתמקמה בתל אביב. כעבור חמש שנים התגרשו הוריה. אמה הייתה בקשר זוגי עם איש העסקים טדי שגיא ונולדה להם בת. אביה נישא בשנית בשנת 2004 לאשת העסקים פנינה רוזנבלום.

בנעוריה למדה בתיכון חדש שבתל אביב, במגמת ספורט. את שירותה בצה"ל עשתה כמש"קית ת"ש בבסיס צריפין.

לאחר סיום שירותה הצבאי, למדה עיצוב אופנה במכללת שנקר וסיימה בהצטיינות תואר ראשון בתחום זה.

במקביל ללימודיה, החלה בקריירת דוגמנות. סימנוביץ' הצטלמה לקמפיינים עבור פוקס, Go Under, הייתה לפרזנטורית של סבוקלם ושל מותג הצעירות של "רנואר", twentyfourseven, וכן השתתפה בקמפיין תדמית לפרויקט "גינדי TLV" בתל אביב.

בשנים 2013–2014 הצטלמה לקטלוג בגדי הים של "פלפל".

לאחר לימודיה בשנקר, עבדה כמעצבת אופנה ועיצבה בין היתר קולקציה שנושאת את שמה עבור מותג אופנה מוביל.

באוגוסט 2015 הייתה דוגמנית הבית של האתר "Adika". באותה שנה, הצטלמה למגזין "בלייזר".

בפברואר 2017 הצטלמה לקמפיין בגדי הים של "אפרודיטה". באותה שנה, הצטלמה גם לקמפיין לרשת אופנת הנשים והצעירות GONG והובילה קמפיין של אחד ממותגי אופנת הכלות המובילים באירופה. באוקטובר 2017 הובילה קמפיין עבור חברת התכשיטים YVEL.

בדצמבר 2017 נהייתה הפרזנטורית של מותג האופנה "גליתה", במקומה של השחקנית דנה פרידר.

בינואר 2018 קיבלה קמפיין למותג הקוסמטיקה רבלון. חודש אחר כך, פורסם כי סימנוביץ' תשמש כפרזנטורית של מותג המשקפיים הבינלאומי KYPERS, הנמצא בבעלות משפחתו של כדורגלן ברצלונה, ג'רארד פיקה. במרץ אותה שנה הובילה קמפיין של רשת "אפריל" (במקום הזמרת מארינה מקסימיליאן) והפכה לאחת הדוגמניות הישראליות המרוויחות ביותר ב-2018.

אחד מסימני ההיכר של סימנוביץ' הוא הקול יוצא הדופן שלה, ופרט זה זכה לאזכורים ברשת האינטרנט ובתוכניות טלוויזיה.

## חיים אישיים
סימנוביץ' נשואה בנישואים אזרחיים לכדורגלן הספרדי-קטלאני סרג'י רוברטו. השניים נישאו בישראל על ידי רב רפורמי. ב-8 בנובמבר 2019 נולדה לזוג בת. ב-14 בדצמבר 2021 נולד לזוג בן. ב-19 בספטמבר 2024 נולדו לזוג תאומים.

## קישורים חיצוניים

* 

* 
* 
* 
* דליה בן ארי, קורל סימנוביץ': "אין חוקים בזוגיות. סרג'י ואני הכרנו בול בזמן", באתר את, 6 במאי 2018
* 
* 

## הערות שוליים

קטגוריה:מעצבות אופנה ישראליות
קטגוריה:מעצבי אופנה ישראלים
קטגוריה:בוגרות מכללת שנקר
קטגוריה:בוגרי מכללת שנקר
קטגוריה:דוגמניות ישראליות
קטגוריה:דוגמנים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות תיכון חדש
קטגוריה:בוגרי תיכון חדש
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1991
קטגוריה:ישראלים שנולדו ב-1991
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
הספרייה הלאומית של הולנד

**הספרייה הלאומית של הולנד** היא ספרייה לאומית שנוסדה בהאג שבהולנד בשנת 1798.

המשימה של הספרייה הלאומית של הולנד, כפי שמוצג באתר האינטרנט של הספרייה, היא לספק "גישה אל הידע והתרבות של העבר וההווה על ידי מתן שירותים איכותיים למחקר, לימוד וניסיון תרבותי".
## היסטוריה
המלך לואי בונפרטה העניק לספרייה את התואר "הספרייה המלכותית" בשנת 1806. הספרייה התחילה להיות מוכרת בשם "הספרייה הלאומית" משנת 1982, כאשר הספרייה פתחה אגפים חדשים.

המוסד הפך להיות מנוהל באופן עצמאי ולא על ידי המדינה בשנת 1996, אם כי הוא ממומן על ידי המחלקה לחינוך, תרבות ומדע.

בשנת 2004, הכילה הספרייה הלאומית של הולנד כ-3,300,000 פריטים, זה שווה ערך ל-67 קילומטרים של מדפי ספרים. רוב הפריטים (2,500,000 ספרים או 48 קילומטרים) באוסף הם ספרים.

יש גם חלקים בספרייה של "ספרות אפורה", המחבר, המוציא או התאריך אינם מופיעים על המסמך אבל למסמך יש משמעות תרבותית או אינטלקטואלית.

האוסף מכיל כמעט את כל הספרות של הולנד, מכתבי יד מימי הביניים ועד פרסומים מדעיים מודרניים. כדי שהפרסום יתקבל, הוא חייב להיות ממפרסם הולנדי רשום. האוסף נגיש למנויים בלבד. כל אדם מגיל 16 ומעלה יכול להפוך למנוי. ישנה גם אפשרות לקבל גישה לאוסף ליום אחד בלבד בלי להפוך למנוי.

טיפול בבקשה ללקיחת חומר מן הספרייה יכול להימשך קרוב ל-30 דקות.

הספרייה הלאומית מפעילה מספר אתרים שאליהם הגישה פתוחה. ביניהם, האתר "הזיכרון של הולנד".

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:האג
קטגוריה:הולנד: ספריות
קטגוריה:ספריות לאומיות
קטגוריה:הולנד: תרבות
קטגוריה:האג: תרבות
שמעון גרינהויז

**שמעון (סיומה) גרינהויז** (3 במרץ 1930 – 19 בינואר 2024) היה ניצול השואה ששימש מנהל בית הספר עמל ב' בפתח תקווה. עד סמוך לפטירתו שימש מורה לפיזיקה ומתמטיקה במספר תיכונים בעיר. בשנת 2017 הוענק לו על ידי שר החינוך נפתלי בנט פרס מפעל חיים, שהוענק לראשונה בטקס השנתי "המורה של המדינה". גרינהויז הדליק משואה בעצרת הממלכתית ביד ושם לציון יום הזיכרון לשואה ולגבורה בשנת 2009.

## ביוגרפיה
### מלחמת העולם השנייה
גרינהויז נולד ב-1930 בקראסנה, בלארוס. בשלהי 1941, לאחר פלישת גרמניה לברית המועצות (מבצע ברברוסה), נכלאה משפחתו של גרינהויז בגטו קראסנה. גרינהויז ואמו התגנבו מהגטו אל מכרה פולנייה, וזאת סיפקה להם מים ומזון. הם נתפסו, וקצין אס אס עמד להרוג אותם בנשקו. הפולנייה התחננה, בכתה והציעה לגרמני כסף ומזון וסיגריות כדי שיניח להם. לבסוף, הגרמני השתכנע והותיר אותם בחיים. אחיו ואחותו של גרינהויז יצרו קשר עם הפרטיזנים שהסתתרו ופעלו באזורי הביצות סביב קראסנה. לראשי הגטו נודע על הקשר עם הפרטיזנים, והם עצרו את האח מנדל ואיימו עליו לבל יברחו הוא ואחותו מן הגטו.

במרץ 1943, בחג הפורים, חיסלו הגרמנים את הגטו, רצחו את יושביו ושרפו את גופותיהם. בין הקורבנות היו אחיו מנדל ואחותו הניה. גרינהויז ואמו, עם עוד כ-20 מתושבי הגטו, הסתתרו במסתור שהוכן מבעוד מועד ושרדו שם במשך חמישה ימים. לאחר מכן הגיעו לפרטיזנים. גרינהויז חטב עצים עבור הפרטיזנים, ובמהלך העבודה נקטעו אצבעות ידו. באין טיפול רפואי, סבל מנמק.
ממוזער|שמאל|שר החינוך נפתלי בנט ושמעון גרינהויז בטקס הענקת פרס מפעל חיים, 2017
ממוזער|שמאל|ראש עיריית פתח תקווה, איציק ברוורמן, מעניק תעודת הוקרה לשמעון גרינהויז

### לאחר המלחמה
לאחר מלחמת העולם השנייה שב גרינהויז עם אימו לקראסנה. הוא סיים את לימודיו בבית הספר התיכון, למד משפטים ומתמטיקה באוניברסיטה ובשנת 1960 עלה עם אימו לישראל. הוא הקים משפחה ונולדו לו ארבעה ילדים. בנו גיל נפטר מסרטן בשנת 2000, בגיל 34.
גרינהויז הקדיש את חייו להוראה והיה מחנך ומנהל בית ספר תיכון עמל ב' בפתח תקווה ובנוסף לימד בתיכון גולדה בפ"ת מתמטיקה.

גרינהויז שימש איש עדות ביד ושם, והעביר באופן קבוע שיחות והרצאות על סיפור חייו לתלמידי תיכון המגיעים למוזיאון.

גרינהויז נפטר ב-19 בינואר 2024, בגיל 93.

## הנצחה
ב-7 בינואר 2025 נקרא על שמו בית ספר עמל ב' שבו לימד.

## קישורים חיצוניים

* שמעון גרינהויז מדליק משואה בטקס המרכזי לשואה ולגבורה ב"יד ושם", באתר יוטיוב, 20 באפריל 2009
* בגיל 87 ניצול השואה שמעון גרינהויז ממשיך ללמד מתמטיקה בתיכון עמל ב', באתר mynet, 24 באפריל 2017
* 
* 
* 
* 

## הערות שוליים

קטגוריה:ניצולי השואה: בלארוס
קטגוריה:מדליקי משואה ביום השואה
קטגוריה:מנהלי בתי ספר ישראלים
קטגוריה:פתח תקווה: אישים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1930
קטגוריה:ישראלים שנפטרו ב-2024
הליגה הסובייטית השנייה

**הליגה הסובייטית השנייה** הייתה ליגת הכדורגל השלישית בחשיבותה בברית המועצות. אלופת הליגה הייתה מעפילה לליגת המשנה הסובייטית.

הליגה כחלק מאליפות ברית המועצות בכדורגל הוקמה בשנת 1936 והתפרקה ב-1991 לאחר קריסתה של ברית המועצות. בעבר נקראה "בית ב'.", "בית 3", "קלאס ב'", "קלאס א'".

אלופת הליגה הייתה מעפילה לליגת המשנה הסובייטית, המאפשרת העפלה לליגת העל, אם הקבוצה הייתה מצליחה גם בליגה ההיא. הליגה נוהלה על ידי פדרציית הכדורגל הסובייטית.
## זוכות הליגה

קטגוריה:תחרויות כדורגל בברית המועצות
קטגוריה:תחרויות כדורגל לא פעילות
פרנסואה, רוזן ונדום

**פרנסואה דה בורבון, רוזן ונדום** (בצרפתית: **François I de Bourbon**; 1470 - 30 באוקטובר 1495), היה נסיך צרפתי ורוזן ונדום בין השנים 1477–1495.

## ביוגרפיה
פרנסואה נולד בשנת 1470 בוונדום, לז'אן השמיני, רוזן ונדום ולאיזבל דה בובאו, בתם של לואי דה בובאו ומרגריט דה שאמבלי. בשנת 1477 מת אביו ופרנסואה ירש את תאריו, תוך שדודו לואי לה ז'ואיוז משמש כעוצר עד לבגרותו. פרנסואה היה תומך נאמן של שארל השמיני, מלך צרפת ואחותו אן מצרפת.

בשנת 1487 התחתן פרנסואה עם מארי מלוקסמבורג, רוזנת ונדום, בתם של פייר השני, רוזן סן-פול ומרגריטה מסבויה, רוזנת סן-פול, וכן אלמנתו של ג'אקומו מסבויה, רוזן רומונט. מארי הביאה עמה אחוזות גדולות כנדוניה, כולל הטירות סן-פול-סור-טרנואז וסואסון בפיקרדי, כמו גם את שאטו דה קונדה, אשר הפך מאוחר יותר למעון נסיכי קונדה, שהיו צאצאי נכדה, לואי הראשון דה בורבון, נסיך דה קונדה. ב-30 באוקטובר 1495 מת פרנסואה בוורצ'לי, ובנו שארל ירש את תאריו, תוך שאשתו מארי שימשה כעוצרת עד לבגרותו.

## משפחתו
בשנת 1487 התחתן פרנסואה עם מארי מלוקסמבורג, רוזנת ונדום, בתם של פייר השני, רוזן סן-פול ומרגריטה מסבויה, רוזנת סן-פול, ממנה נולדו לו 6 ילדים:
* שארל דה בורבון, דוכס ונדום (1489–1537)
* ז'אק דה בורבון (1490–1491)
* פרנסואה דה בורבון, רוזן סן-פול (1491–1545)
* שארל הראשון, קרדינל דה בורבון (1493–1557)
* אנטואנט דה בורבון (1494–1583), התחתנה עם קלוד, דוכס גיז
* לואיז דה בורבון (1495–1575)

## אילן יוחסין

## קישורים חיצוניים
* פרנסואה, רוזן ונדום

קטגוריה:בית בורבון
קטגוריה:ילידי 1470
קטגוריה:נפטרים ב-1495